KOMISIJOS REGLAMENTAS (EB) Nr. 1611/2006
2006 m. spalio 27 d.
iš dalies keičiantis Reglamentą (EB) Nr. 832/2006 dėl Tarybos reglamento (EB) Nr. 1788/2003 I priede 2005-2006 metams nustatytų nacionalinių referencinių kiekių paskirstymo į pristatymus ir tiesioginius pardavimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr.1788/2003, nustatantį mokestį pieno ir pieno produktų sektoriuje (1), ypač į jo 8 straipsnio 1 dalį,
kadangi:
(1)
Komisijos reglamentu (EB) Nr. 832/2006 (2) nustatomas nacionalinių referencinių kiekių paskirstymas į pristatymus ir tiesioginius pardavimus 2005 m. balandžio 1 d.-2006 m. kovo 31 d. laikotarpiui.
(2)
Reglamentu (EB) Nr.1406/2006 papildytoje Reglamento (EB) Nr. 1788/2003 8 straipsnio 1 dalies antroje pastraipoje nustatyta, kad 2005-2006 m. laikotarpiui Komisija gali Čekijos Respublikai, Estijai, Kiprui, Latvijai, Lietuvai, Vengrijai, Lenkijai, Slovėnijai ir Slovakijai pakoreguoti nacionalinių pristatymams ir tiesioginiam pardavimui skirtų referencinių kiekių paskirstymą. Šis prašymas turėjo būti pateiktas Komisijai iki 2006 m. spalio 10 d.
(3)
Kipras, Vengrija, Lenkija ir Slovėnija laiku pateikė prašymus, kuriuose nurodė, kokie nacionaliniai referenciniai kiekiai iš pristatymų turi būti pervesti į tiesioginius pardavimus.
(4)
Todėl Kiprui, Vengrijai, Lenkijai ir Slovėnijai 2005 m. balandžio 1 d.-2006 m. kovo 31 d. laikotarpiui reikia nustatyti naują nacionalinių referencinių kiekių paskirstymą į „pristatymus“ ir „tiesioginius pardavimus“.
(5)
Todėl būtina iš dalies pakeisti Reglamentą (EB) Nr. 832/2006.
(6)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 832/2006 priedas pakeičiamas šio reglamento priede išdėstytu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 27 d.